Podjela rada
Podjela rada predstavlja profesionalnu opredjeljenost pojedinca da se bavi određenom djelatnošću. Prvi oblik podjele rada je prirodna ili samonikla podjela rada koja se javlja u okviru porodice ili plemena. Osnova ovoj podjeli je spol i uzrast. Historijski značaj imaju tri velika događaja koja su uticala na podjelu rada: razdvajanje poljoprivrede od stočarstva, razdvajanje zanatstva od poljoprivrede i razdvajanje trgovine od zanatstva. U sferi materijalne proizvodnje postoji: opća, posebna i pojedinačna podjela rada. Opća podjela rada sastoji se u podjeli privrede na razne oblasti: industrija, šumarstvo, poljoprivredu…). Posebna podjela rada dijeli se na pojedine grane (industrija: tekstilna, drvna, crna i obojena metalurgija). Pojedinačna podjela rada manifestuje se u privrednoj jedinici. Ona se često naziva tehničkom podjelom rada jer se vrši na osnovu: profesionalne opredjeljenosti pojedinca: kovač, tehničar, programer, pravnik…; u okviru poslvone jedinice (faze proizvodnje): priprema rada, nabavka, proizvodnja… I na kraju međunarodna podjela rada predstavlja danas ukupnost odnosa preko kojih je jedna zemlja ukuljučena u svjetska privredna kretanja.